Man op plaas geskiet: 'Hy het baie bloed verloor' | Maroela Media
Sam en Meisie Liversage. Foto: Verskaf
'n Man is in 'n kritieke toestand nadat hy Maandag in die vroeë oggendure op 'n plaas in die Roedtan-distrik in Limpopo geskiet is.
Sam Liversage (68) is ná die aanval na 'n hospitaal in Polokwane gehaas. Volgens Machtel Badenhorst, Sam se broerskind, het die koeël sy long getref. Badenhorst het gesê hy is in 'n kritieke maar stabiele toestand. "Oom Sam is in die bors geskiet en dit gaan nie goed met hom nie. Hy het baie bloed verloor en verswak," het Badenhorst gesê.
Sam se vrou, Meisie, is ongedeerd. "Ons dank die Here dat hulle lewe ná die aanval en ons weet Jesus hou Sy hand oor hulle," het Badenhorst gesê.
Marcelle Maritz, leier van die VF+ in Limpopo wat op die toneel was, het gesê daar was vermoedelik drie aanvallers by die voorval betrokke. Volgens Maritz was een van die aanvallers vermoedelik binne die huis en twee buite die huis toe Liversage geskiet is. Hy is in sy bors getref. Liversage het glo op die aanvallers teruggeskiet.
Maritz het gesê die huishulp het kort nadat Liversage geskiet is twee aanvallers buite die huis gesien en op hulle geskree. Hulle het agter haar aangehardloop en sy het haar glo verset. Daarna het die aanvallers op die vlug geslaan.
Lede van die Heritage Protection Group (HPD) en boere van die omgewing het gehelp om die gebied rondom die plaas af te sper en die aanvallers se spore te volg. Minstens twee helikopters is ook gebruik om na die aanvallers te soek.
Ben Engelbrecht, direkteur van HPG, het bevestig dat al drie verdagtes Maandagmiddag in hegtenis geneem is. 'n Vuurwapen is in hul besit gevind. Engelbrecht het ook gesê een van die aanvallers is gewond. Hy het gesê dit is nog nie presies duidelik wat op die plaas gebeur het voordat Liversage geskiet is nie, maar hy het wel gesê niks is uit die huis gesteel nie.
Maritz het gesê spore wat aan die oorkant van die pad voor die huis gevind is, skep die vermoede dat die aanvallers die huis moontlik sedert Sondagmiddag dopgehou het.
"Dit is natuurlik 'n baie slegte ding wat gebeur het, maar ek moet sê die reaksie van die gemeenskap en die SAPD was werklik noemenswaardig," het sy gesê. "Die manier waarop hulle so vinnig gereageer het om die paaie af te sper en saam te werk om die aanvallers te vang, is ongelooflik. Die samewerking was regtig indrukwekkend."
Lt.kol. Moatshe Ngoepe, woordvoerder van die polisie, kon nie onmiddellik vir kommentaar bereik word nie.
(Argieffoto: Marcelle Maritz)
Die berig vermeld nie of die terroriste in die huis was nie en of hulle die mense in hulle slaap oorval het nie. Inligitng is skraps. Maar 'n mens is dankbaar dat die arme boer leef en dat almal saamgewerk het. Die vraag is nou net of daar met soveel aggressie teen die terroriste opgetree gaan word soos bv. teen die aangeklaagdes van Coligny.
Mooi so julle! Die boere in Roedtan staan regtig baie mooi saam. Knap gedaan! Ons gebede saam met die oom vir spoedige herstel en vir sy famielie!
Hierdie plaaswerkers praat ook ma uit oor wat op die plase aangaan. Hulle kan ook glad nie vertrou word nie.
Ek wil net my innerlike megevoel , mee deel
aan die slagoffers en famielie.
Mense ons gaan praat en praat .niks gaan help nie,
bring die dood straf terug,
hoe kom kan hy n lewe neem ,maar sy lewe moed gespaar biy,
Ai nog n tragedie! Lafaarts wat in groepe kom, bly julle is gevang.. Julle beteken niks vir die samelewing nie… Alle sterkte oom, hoop oom herstel vinning.. Mense bid vir die land! Bid vir verandering! It's time!